Държавен вестник, бр. 58, 2025 г., стр. 41

БРОЙ  58	
Д Ъ Р Ж А В Е Н  В Е С Т Н И К 	
СТР.  41   
Чл. 174. Заместник-командирът по техника 
и въоръжение освен общите задължения на 
командирите (началниците) е длъжен:
1. да участва в разработването на плано­
вете за бойна готовност, за мобилизация и 
за дейността, техническата и специалната 
подготовка на военното формирование;
2. да участва в изготвянето и изпращането 
на консолидираната месечна заявка за финан­
сови и материални ресурси за реализиране на 
заповяданите отбранителни програми;
3. да ръководи техническата и специалната 
подготовка на подчинените му структури;
4. да организира изучаването, обслужва­
нето, съхранението, ремонта и евакуацията 
на въоръжението и техниката и да осигурява 
окомплектоването и изправността на необхо­
димата учебно-материална база;
5. да извършва на три месеца проверка 
и технически преглед за състоянието на въ­
оръжението, боеприпасите, техниката, стацио­
нарното оборудване, подвижните ремонтни 
средства за въоръжение и техника, както и 
реда и правилата за тяхното съхранение;
6. да проверява най-малко веднъж на два 
месеца вътрешния ред в подчинените му 
структури и състоянието на вътрешния ред 
в парковете, като докладва за резултатите на 
командира (началника);
7. да познава регламентиращите документи 
по експлоатацията, съхранението, ремонта, 
евакуацията и снабдяването с въоръжение 
и техника;
8. да знае наличността и състоянието на 
въоръжението, техниката, средствата за об­
служване и ремонт и състоянието на местата 
за тяхното разполагане;
9. да организира и контролира експлоата­
цията, съхранението, ремонта, евакуацията 
и снабдяването с въоръжение, техника и 
имущества, както и воденето на отчета и 
отчетността им;
10. да организира и провежда мероприятия 
за повишаване на техническата квалификация 
на личния състав;
11. да организира сдаването и приемането 
на въоръжение, боеприпаси, ППС, заявяването, 
получаването, разпределянето, съхранението 
и създаването на заповяданите запаси от раз­
личните класове материални ресурси;
12. да организира подготовката и сдаването 
на въоръжението и техниката за ремонт в 
ремонтните бази, заводите (фирмите), както 
и приемането от ремонт;
13. да контролира правилното използване на 
техническото имущество, както и разходване­
то на финансовите средства за експлоатация, 
съхранение и ремонта на техника;
14. да планира и контролира провеждането 
на занятия с личния състав от подчинените 
му структури;
15. да разработва и осъществява мероприя­
тията по спазване на мерките за безопасност 
при експлоатация на техниката;
16. да знае документите, регламентиращи 
дейността и експлоатацията на техниката и 
въоръжението, да организира изучаването им 
с личния състав;
17. да планира възстановяването на ресурса 
на техниката, регламентни работи и ремонт;
18. да разработва и провежда мероприя­
тия за осигуряване на висока надеждност на 
техниката;
19. да провежда системно анализ на ра­
ботата на инженерно-техническия състав и 
техниката, да открива и изучава причините 
за авариите, неизправностите и повредите на 
техниката и въоръжението и да взема мерки 
за тяхното отстраняване;
20. да организира и контролира усвояването 
на постъпващата на въоръжение техника и 
обучението на новоназначения инженерно-тех­
нически състав;
21. да контролира своевременното и ка­
чественото извършване на доработките по 
техниката и въоръжението.
Заместник-началник на щаба на военно
 формирование
Чл. 175. Заместник-началникът на щаба е 
подчинен на началника на щаба на военното 
формирование и при отсъствието му изпъл­
нява неговите задължения. 
Чл. 176. Заместник-началникът на щаба на 
военното формирование е длъжен:
1. да участва в разработването на пла­
новете за бойна готовност, за мобилизация 
и за дейността и подготовката на военното 
формирование;
2. да разработва документи, свързани 
с ежедневната дейност и подготовката на 
подчинените структури в щаба и военните 
формирования; 
3. да знае актуалното състояние на военните 
формирования, както и хода на изпълнението 
на поставените им задачи;
4. да организира изготвянето на определени­
те от началника на щаба разчети, донесения, 
справки, информации, доклади и др.;
5. да осигурява съгласуване на действията 
на личния състав от щаба и подчинените 
структури на военното формирование при 
изпълнение на поставените им задачи; 
6. да участва в разработването на плано­
вете за проверка на състоянието на военните 
формирования;
7. да проверява най-малко веднъж на два 
месеца носенето на службата от денонощния 
наряд, като докладва за резултатите на ко­
мандира (началника, началника на щаба) на 
военното формирование;